לא מקום לחלשים 
אלוהים אדירים כמה רעש עושה הכלום

אני מביט במראה ולא רואה בה השתקפות

איך נתתי לחתול לצאת מן השק

איך נתתי לשד לצאת מן הבקבוק

אלוהים אדירים, זה לא מקום לחלשים

זה לא חיוך זו רק מתיחת פנים. 

תמיד אחד בשביל כולם

תמיד כולם בשביל אף אחד

תמיד כל הערוצים פתוחים

יש רעש אבל לא שומעים.

אנחנו לא צריכים כאן גז מדמיע

אנחנו כבר ממילא בוכים

זה לא מקום טוב, זה לא מקום לחלשים.

אלף כהני מין חוזרים ואומרים 'זה לא מקום לחלשים'

אלף לוחמי חופש אומרים 'זה לא מקום לחלשים'

אלף אצבעות מתוחות מונחות על הדופק שלי

ידיים אוהבות קורעות אותי לגזרים.

אלוהים אדירים האם חזרתי לשנות ה-80?

אני פותח טלוויזיה ורואה את אותם דברים.

איך הגעתי לכזה מצב? האם לנצח אשאר לבד?

אי אפשר לקבל אהבה בלי להוריד לעצמך איזו רגל או יד?

ובסוף רק איש אחד מרים את עיניו

כל השאר משחקים בנייד.

ואין שום טעם להתנגד

ואין שמחה כמו שמחה לאיד

זה לא חיוך זו רק מתיחת פנים

עיוורים מובילים עיוורים אחרים

אל תבוא עם ציפיות גדולות מדי

זה לא מקום לחלשים.

זה לא מקום טוב, זה לא מקום לחלשים.

צדים ומלקטים, צדים ומלקטים

מגוידים, מגובבים, חסרי פנים

חסרי שם, שקופים ורעבים

חסרי בית וילדים של מהגרים
אל תבוא עם ציפיות גדולות מדי

כולם רעבים בשדות היהלומים.

